****

Az Ipartanszék idén ismét erdélyi helyszínű, a népi kultúrához és a római örökséghez kapcsolódó témákat hirdet művészeti szekciójában Identitás és kultúra 3 címmel. A hagyományokhoz híven ismét a római kori Dacia határát biztosító védműrendszer feltárása, a környezet felmérése és elemzése a téma apropója. Cél a feltárt örökség dokumentálása, publikálása, továbbá a bemutatás lehetőségeinek kidolgozása. Ez nem csupán a feltárt római maradványokról szól, hanem az adott, mai közeg értelmezéséről, a beillesztés-beilleszkedés problémáiról és lehetőségeiről is.

Az előző évekhez híven a konferencia nyelve a nemzetközi zsűri miatt angol. A TDK eredményeit tanszéki kiadványban (Ipartanszék füzetek) publikáljuk – korábbiak letölthetőek a tanszéki honlapról –, a pályázati műveket több helyszínen bemutatjuk, kiállítjuk: pl. FUGA, Marosvásárhely- Vár, Görgényszentimre Bornemissza Kastély, Mikháza Római fesztivál. Némelyik terv meg is valósulhat, erre jó példák a kiállítási pavilonok, amelyek a 2013-as TDK díjazottjai. Felépítésük a nyár folyamán elindult, várhatóan szeptember végére elkészülnek. További ötletek, tervek megvalósítása is valós lehetőség, ebben várjuk mindenki közreműködését!

Szeretettel várjuk a jelentkezéseket és a kreatív ötleteket!

**VÁLASZTHATÓ PROGRAMOK 2015-BEN:**

**A\_ EGYMÁSBAFONÓDVA: RÓMAI KORI RÉGÉSZETI KÖZPONT**

**B\_JELEK A TÁJBAN: VÉDMŰVEK A TOMPA-TETŐN**

**C\_IDŐGÉPEK: RÓMAI EMLÉKEK A KASTÉLYKERTBEN**

**A\_ EGYMÁSBAFONÓDVA: RÓMAI KORI RÉGÉSZETI KÖZPONT**

Mikházán a falu határában egy római erőd és a hozzá tartozó *vicus* (település) és fürdő maradványainak feltárásán dolgozik egy nemzetközi kutatócsoport. A Maros Megyei Múzeum hosszú távú célja az itt fellelhető leletek helyszíni bemutatása, régészeti park létrehozása. A hajdani erőd a Nyárád mentén a völgyben található szántóföldek és épületek között fekszik, a területe jórészt beépítetlen. Amint azt az geomágneses mérések is bizonyítják, az erőd falára és árkaira hosszú évek során mégis ráépült néhány ház, így fizikai kapcsolatban állnak a régészeti maradványokkal. A házak egy része mára lakatlan, a melléképületek is elvesztették egykori funkciójukat. A Maros Megyei Múzeum szándéka ezen épületegyüttesek megvásárlása, az egykori terekben illetve azok bővítéseiben a régészeti központ kialakítása, amely egyben az ásatási terület bejárataként is szolgálna – felkészítve és elindítva az érdeklődőket a látnivalók irányában.

A régészeti központ több ütemben valósulna meg. Az első megvásárlásra kiszemelt ingatlan az 5. számú telek, ezt követheti a 4. és a 6. A 6. porta viszonylag új lakóépülete több helyen megsüllyedt, szerkezete sérült, a nyárikonyha és a csűr szintén romos állapotúak. Ezen a telken minden épület bontható.

A régészeti központnak az alábbi funkciókat kell befogadni:

-irodahelyiség(ek) adminisztrációs munka számára (2, esetenként 10 fő számára)

-restaurátor műhely 3 restaurátor egyidejű munkájához

-leletfeldolgozó műhely 2 fő részére

-kerámiamosó, szárító helyiség

-raktár leletek számára

-raktár ásatási felszerelés számára

-vendégszobák min 2 db 2 ágyas vizesblokkal

-konyha

-közösség tér megbeszélésekhez, bemutatókhoz

-információ, ismeretterjesztő tér kiállítással

Mivel régészeti lelőhelyről van szó, új épületek elhelyezésére kevés az esély, alapvetően a meglévő épületállomány felhasználása, átalakítása, kismértékű, arányos bővítése jöhet szóba. Az ásatási időszakban dolgozó nagyobb létszámú csapatokat nem elvárás a területen belül elhelyezni. A régészeti központ elsősorban a leletek helybeni feldolgozását biztosítja, miközben tájékoztatja és bevezeti a látogatót a hajdani római kultúrába és tájékoztatja annak ma fellelhető nyomairól.

**Beadandó munkarészek:**

**Tervek**

helyszínrajz: javasolt lépték: 1:1000, 1:500

alaprajz, metszetek, homlokzatokjavasolt lépték: 1:200, 1:100

látványok, perspektívák, magyarázó ábrák tetszés szerint

**Makett**

min. 1 db: javasolt lépték: 1:200

A makettek javasolt max mérete 40x40x40 cm. Mindegyikhez kérünk dobozt, a biztonságos szállítás és tárolás érdekében.

**Műleírás**

Az általános kari előírásokat szem előtt tartva, külön kitérve az előképekre, történelmi vonatkozásokra. A műleírás tartalmazza a terveket, makettfotókat is, és ezt az anyagot kell feltölteni a TDK honlapra és ez alapján értékelnek az opponensek is.

**Katalógushoz**

-ANGOL és MAGYAR nyelvű 1200-1500 LEÜTÉSES (nem szavas) műleíráskivonat SZERKESZTHETŐ FORMÁTUMBAN (lehetőleg world)

-portré(fénykép) minden alkotóról és konzulensről digitális formában

**Romániai kiállításhoz**

-a tablókról a szövegek kigyűjtve, szintén szerkeszthető formátumban digitálisan a román fordításhoz

**B\_JELEK A TÁJBAN: VÉDMŰVEK A TOMPA-TETŐN**

A Görgényi-havasok keleti oldala mentén számos őrtorony biztosította a római időkben Dacia tartomány határának nyugalmát, amelyek általában a hegygerincek völgybe nyúló magaslatain álltak. Ezekre a helyszínekre manapság meredek erdei utak vezetnek, kizárólag gyalogosan lehet ide eljutni (www.limesdacicus.ro). A Tompa-tető alatti plató azért érdemel külön figyelmet, mivel itt egymás mellett két római kori torony maradványa is megtalálható, a még fából készült korábbi, és a valószínűleg később megépített kőfalú torony. Amíg az új tornyot építették, használták a régit, ezért helyezték mellé, és csak az épület elkészülte után bontották le. Ezen a helyen egymás mellett mindkét fázis romjait tanulmányozhatjuk. A római időkben a tornyok környezete csupasz volt, mostanra az erdő körbenőtte, de nem kizárt, hogy a legelők bővítése érdekében ismét lekopasztják és óriási bükkökkel pöttyözött legelő lehet itt újra. A tornyok rekonstruálásához nem áll rendelkezésre elég adat. A libánfalvi torony esetében annak feltárásakor arra következtettek, hogy 3 szintes faszerkezetű, földsánccal körülvett épület lehetett. (http://www.limesdacicus.ro/hu/sites/towers/)

A Tompa-tető kb. 50 méterrel magasabban, 5 perc kaptatóra fekszik ugyanezen a gerincen, innen belátható az egész medence a Gyulai-havasokig. A magaslati legelőn a gyakorlott szemnek kivehetőek a I. Világháború harci állásainak árkai is. Az általában egyenes szakaszokból álló sávokat U alakú formák szakították meg, a katonák a Görgényi-havasok irányából várhatták az ellenséget.

A légifelvételek alapján megállapítható, hogy mind a római, mind az I. Világháború védvonalainál a terepet és a domborzati adottságokat hasonlóan használták ki és/vagy fel, azonos stratégiai vonalak mentén húzódnak – hol teljes átfedésben, hol párhuzamosan, másutt szoros közelségben.

A TDK során javaslatokat várunk arra, hogy ilyen különleges helyzetben milyen módszerekkel lehetne bemutatni mindkét korszak emlékeit: a rómait (ami rögtön két külön periódus) és az I. Világháború idejéből származót. Milyen építészeti és egyéb eszközökkel lehet őket megjelölni, megidézni, egymással kapcsolatba hozni? Hogyan lehet felhívni a figyelmet párhuzamos helyzetükre, kapcsolatukra? Elegendő egy-egy információs tábla, mobilapplikácó vagy újra kell ásni a lövészárkokat és kilátóval megjelölni a tornyok helyét? Mi a megfelelő viselkedés ilyen esetben?

Elsősorban építészi gondolkodást és építészeti megoldásokat várunk, de ez nem jelent feltétlenül épületeket és építményeket!

**Beadandó munkarészek:**

**Tervek**

helyszínrajz: javasolt lépték: 1:1000, 1:500

alaprajz, metszetek, homlokzatokjavasolt lépték: 1:100, 1:20

látványok, perspektívák, magyarázó ábrák tetszés szerint

**Makett**

min. 1 db: javasolt lépték: 1:500, 1:20

A makettek javasolt max mérete 40x40x40 cm. Mindegyikhez kérünk dobozt, a biztonságos szállítás és tárolás érdekében.

**Műleírás**

Az általános kari előírásokat szem előtt tartva, külön kitérve az előképekre, történelmi vonatkozásokra. A műleírás tartalmazza a terveket, makettfotókat is, és ezt az anyagot kell feltölteni a TDK honlapra és ez alapján értékelnek az opponensek is.

**Katalógushoz**

-ANGOL és MAGYAR nyelvű 1200-1500 LEÜTÉSES (nem szavas) műleíráskivonat SZERKESZTHETŐ FORMÁTUMBAN (lehetőleg world)

-portré(fénykép) minden alkotóról és konzulensről digitális formában

**Romániai kiállításhoz**

-a tablókról a szövegek kigyűjtve, szintén szerkeszthető formátumban digitálisan a román fordításhoz

**C\_IDŐGÉPEK: RÓMAI EMLÉKEK A KASTÉLYKERTBEN**

Marosvécs, Mikháza, Sóvárad és Énlaka a római kori határőrség egykori erődláncának elemei. Idén Marosvécs is szerepel a TDK-ra ajánlott programjaink között. Míg Mikházán a település alig néhány háza, Sóváradon a falu magja, addig itt a Kemény kastély egy része épült rá a hajdani római erőd egyik kapujára. Az államosítás előtti utolsó tulajdonos, Kemény János alapította a romániai magyar írókból és költőkből álló Helikon közösséget, amely évente egyszer a kastélyban vendégeskedett. Kemény János sírja az egykori angolkertből megmaradt tölgyfák alatt található, a Kós Károly által tervezett Helikon emlékasztal mellett, Vass Albert sírja közelében. A kastélyban 2014-ig elmegyógyintézet működött, az örökösök ezután kapták vissza a lelakott épületet, amely azóta látogatható, de felújításra, hasznosításra vár. A betegeket a kastély szomszédságában, a vicus területére épített új épületekbe költöztették, ezekhez új utat vezettek, elvágva egymástól a kastélyt és a hozzá tartozó gyümölcsöst, amely a hajdani római vicus/falu helyén található.

Ebben a helyzetben egyelőre nem látszik esély régészeti park kialakítására, ugyanakkor a Maros Megyei Múzeum szeretné itt is felhívni a látogatók figyelmét a felszín alatt megbúvó emlékekre és megidézni a rómaiak világát. Olyan megoldásokat várunk, akár ideiglenes jellegű épületek/építmények formájában is, amelyek a gyümölcsösben, a kastélyban vagy annak kertjében, környezetében megjelenítik a hajdani római világot és összekötik a széttagolt helyszíneket. Fontos szempont, hogy se a kastély tulajdonosait, se a gyógyintézet használóit ne akadályozza munkájuk végzésében, gazdálkodásukban. A feladat részét képezheti egy alternatív útvonal kialakítása a templomkerten keresztül a gyümölcsöshöz, amely jelenleg csak a másik oldalról közelíthető meg. A déli oldalon a két gazdasági épületet visszakapják az örökösök, akik biogazdálkodással, diótermesztéssel, a gyümölcsöskert továbbművelésével terveznek gazdálkodni. A két épület helyét is át lehet fogalmazni úgy, hogy egyszerre szolgálhasson gazdasági célokra és fogadóépületként is. A legfontosabb a jelenlét létrehozása, akár ideiglenes jelleggel, amíg nem rendeződnek a viszonyok és nem konkretizálódik egy elképzelés a hosszú távú használattal és igényekkel kapcsolatban.

**Beadandó munkarészek:**

**Tabló formai követelményei**

1 db 85x200 cm-es tablóra rendezve felül 20 cm fejléc-sávval nyomtatva tekercsben és szerkeszthető formátumban digitálisan.

Mintafejléc a kiírások mellékletében található, azt kell kitölteni és alkalmazni.

A tablókat angol és magyar nyelvű feliratozással kérjük, ami később kiegészülhet román fordítással a romániai kiállításokhoz, ezért szükséges a helyet kihagyni. (A végleges sorrend: román (elől, félkövér) magyar (második, dőlt) angol (harmadik, normál) lesz lehetőleg egymás alatt.)

betűtípus: Georgia

szín: 90%os szürke (RGB színkóddal: 37-37-37)

A szövegeken belüli kiemeléshez, ha valaki szeretne használni jeleket, mint pl. a plakáton (idézőjelek, stb.), akkor azzal a kékkel kérjük, amely a plakáton is látható: színe (RGB szerint) 0-185-233.

Minden szöveg legyen sorkizárt.

Az egymás alatti szövegeket egyforma hosszúra kérjük tördelni.

A betűméretben nincsen megkötés, ha egységes a formátum és a szín, akkor a méret anélkül tud változni, hogy zavaró lenne, így bármilyen méret elfogadható.

**Tervek**

helyszínrajz: javasolt lépték: 1:1000, 1:500

alaprajz, metszetek, homlokzatokjavasolt lépték: 1:100, 1:20

látványok, perspektívák, magyarázó ábrák tetszés szerint

**Makett**

min. 1 db: javasolt lépték: 1:500, 1:20

A makettek javasolt max mérete 40x40x40 cm. Mindegyikhez kérünk dobozt, a biztonságos szállítás és tárolás érdekében.

**Műleírás**

Az általános kari előírásokat szem előtt tartva, külön kitérve az előképekre, történelmi vonatkozásokra. A műleírás tartalmazza a terveket, makettfotókat is, és ezt az anyagot kell feltölteni a TDK honlapra és ez alapján értékelnek az opponensek is.

**Katalógushoz**

-ANGOL és MAGYAR nyelvű 1200-1500 LEÜTÉSES (nem szavas) műleíráskivonat SZERKESZTHETŐ FORMÁTUMBAN (lehetőleg world)

-portré(fénykép) minden alkotóról és konzulensről digitális formában

**Romániai kiállításhoz**

-a tablókról a szövegek kigyűjtve, szintén szerkeszthető formátumban digitálisan a román fordításhoz

**HATÁRIDŐK**

hallgatók regisztrációja és jelentkezése: **2015. szeptember 19. 23:59**

**www.tdk.bme.hu**

**Figyelem**: a regisztráció és a jelentkezés külön művelet!

A jelentkezéskor feltöltendő anyag: pályamunka címe és absztraktja **magyar és angol** nyelven, a választott konzulensek ezen fázishoz (is) segítséget nyújtanak!

Absztrakt tartalma: lásd formai követelmények

regisztráció visszajelzése, téma befogadása: **2015. szeptember 25.**

pályamunkák feltöltés: **2015. október 26. hétfő 24:00**

kiállítás megnyitása: **2015. október 28.**

(A kiállítás a K210-ben a konferenciáig megtekinthető.)

konferencia: **2015. november 17.**

A zsűri nemzetközi, az előadás nyelve angol.

**FORMAI ÉS TARTALMI KÖVETELMÉNYEK**

**JELENTKEZÉS ABSZTRAKTJÁNAK** FORMAI ÉS TARTALMI KÖVETELMÉNYEI

* kb. 1700-2300 karakter – 200-250 szó
* témamegjelölés
* ars poetica
* alkotás-elméleti felvezető
* referencia-kép, idézet, alkotás

A jelentkezés után 2015. szeptember 25-ig a pályázó visszajelzést kap, hogy a konferenciára való jelentkezését elfogadták-e.

**VÉGLEGES PÁLYAMUNKA** FORMAI ÉS TARTALMI KÖVETELMÉNYEI

**Tervek, rajzok:**

* **tervek, rajzok léptéke: lásd egyes témák leírása**
* **Tabló formai követelményei**
* 1 db 85x200 cm-es tablóra rendezve felül 20 cm fejléc-sávval nyomtatva tekercsben és szerkeszthető formátumban digitálisan.
* Mintafejléc a kiírások mellékletében található, azt kell kitölteni és alkalmazni.
* A tablókat angol és magyar nyelvű feliratozással kérjük, ami később kiegészülhet román fordítással a romániai kiállításokhoz, ezért szükséges a helyet kihagyni. (A végleges sorrend: román (elől, félkövér) magyar (második, dőlt) angol (harmadik, normál) lesz lehetőleg egymás alatt.)
* betűtípus: Georgia
* szín: 90%os szürke (RGB színkóddal: 37-37-37)
* A szövegeken belüli kiemeléshez, ha valaki szeretne használni jeleket, mint pl. a plakáton (idézőjelek, stb.), akkor azzal a kékkel kérjük, amely a plakáton is látható: színe (RGB szerint) 0-185-233.
* Minden szöveg legyen sorkizárt.
* Az egymás alatti szövegeket egyforma hosszúra kérjük tördelni.
* A betűméretben nincsen megkötés, ha egységes a formátum és a szín, akkor a méret anélkül tud változni, hogy zavaró lenne, így bármilyen méret elfogadható.

**Műleírás:**

* 10-15 oldal illusztrált szöveg
* ars poetica
* alkotás-módszertani értelmezés
* alkotófolyamat „belső” leírása
* „műtárgy” szakszerű leírása
* értékelés-értelmezés-érzés
* személyes viszony

A végleges pályamunkát is fel kell tölteni a honlapra, valamint egy példányban kinyomtatva, a műleírást összefűzve kell leadni a tanszéki tdk-felelősnél, ezekből készül a kiállítás.

**FONTOS:** Érdemes a feltöltött anyagba a makettet is dokumentálni, mivel az opponensek általában az online adatbázisból dolgoznak, tehát az alapján ítélik meg a munkát, amit ott látnak.

**A konferenciára kérjük hozzátok el a következőket**:

* **Katalógushoz**

-ANGOL és MAGYAR nyelvű 1200-1500 LEÜTÉSES (nem szavas) műleíráskivonat SZERKESZTHETŐ FORMÁTUMBAN (lehetőleg world)

-portré(fénykép) minden alkotóról és konzulensről digitális formában

* **Romániai kiállításhoz**

-a tablókról a szövegek kigyűjtve, szintén szerkeszthető formátumban digitálisan a román fordításhoz

- a tablókat szerkeszthető formátumban

**MINDEN ÉRDEKLŐDŐNEK SIKERES TDK-T KÍVÁNUNK!**